ສູດຂີ້ມູກ

Sunando Chakraborty

ຟິດ ຟິດ ອາ-ໂອ້ ດິບຢ້າ ມີຂີ້ມູກ.

ດິບຢ້າ ບໍ່ຢາກສູດຂີ້ມູກຈົນໝົດມື້! ລາວຕ້ອງລົງຫຼີ້ນ! ມັນເປັນການແຂ່ງຂັນ ຍາດເອົາລ່າງວັນເຕະບານຮອບຊິງຊະນະເລີດ!

ຟິດ, ຟິດ, ຟິດ.

ຟິດ ຟິດ ພວກເຂົາຊະນະ! ພວກເຂົາໄດ້ຖວ້ຍລາງວັນຊະນະເລີດ!

ຟິດ ຟິດ "ແຕະມືແດ່ ຣັດທາມ! ຟິດ , ຟິດ"ຫຼີ້ນເກັ່ງຫຼາຍ ກຸມິດ!"

ຟິດ ຟິດ"ເຮັດໄດ້ດີຫຼາຍ ໂມຮິດ!"ຟິດ ຟິດ"ເຈົ້າເຮັດໄດ້ ປູຈາ!"

ຟິດ ຟິດ "ຂໍສະແດງຄວາມຍິນດີນໍາທຸກຄົນ!"

ຮັດດດດຊິ້ວວວວ!

ຟິດ ຟິດ ດິບຢ້າ ບໍ່ໄດ້ຫຼິ້ນແຕະບານຈົນກວ່າລາວຈະເຊົາເປັນຫວັດ ລາວຄິດຮອດໝູ່ເພື່ອນທຸກໆຄົນ.

ອາທິດໜຶ່ງຜ່ານໄປ..... ລາວບໍ່ມີຂີ້ມູກອີກແລ້ວ! ດິບຢ້າ ຢາກພົບໝູ່ເພື່ອນທຸກຄົນ ຈົນເກືອບອົດບໍ່ໄດ້ແລ້ວ!

ຟິດ ຟິດ ອາ-ໂອ້! ແມ່ນຫຍັງນິ ເບິ່ງຄືກັບວ່າຣັດທາມຈະເປັນຫວັດແລ້ວ ຟິດ ຟິດ ແລະ ກຸມິດກໍ່ເປັນຄືກັນ!

ຟິດ ຟິດ...... ແລະ ໂມຮິດກໍ່ເປັນ ຟິດ ຟິດ.... ແລະ ປູຈາອີກ!

ໂອ້, ເປັນໄປບໍ່ໄດ້! ທຸກຄົນເປັນຫວັດທັງໝົດເລີຍ! ຟິດ ຟິດ.

ຟິດ ຟິດ.

ໄຂ້ຫວັດເກີດມາຈາກ ຈຸລະພາກນ້ອຍໆ ທີ່ເອີ້ນວ່າ ໄວຣັດ ພວກມັນປິວໄປທົ່ວໃນອາກາດທີ່ເຮົາຫາຍໃຈເຂົ້າໄປ ແລະ ຢູ່ນຳສິ່ງຕ່າງໆ ທີ່ເຮົາໄປສຳຜັດ ເມື່ອໄວຣັດພວກນີ້ເຂົ້າໄປໃນດັງ ແລະ ຄໍ ມັນຈະເຮັດໃຫ້ເຈັບຄໍ ຫຼື ເຈັບຫົວ ຫຼືວ່າ ຕັນດັງ -- ຫຼື ເປັນທັງສາມຢ່າງໃນເວລາດຽວກັນ ໄຂ້ຫວັດສາມາດຕິດຕໍ່ກັນໄດ້ຢ່າງວ່ອງໄວ ຈາກເຈົ້າ ສູ່ໝູ່ຂອງເຈົ້າ ຖ້າເຈົ້າໄປສຳຜັດໝູ່ ຕອນທີ່ເຈົ້າເປັນຫວັດ ຫຼື ຈາມ ຫຼື ໄອໃກ້ໆ ພວກເຂົາກໍ່ຈະບໍ່ສະບາຍໄປນຳ. ເຈົ້າຮູ້ບໍ່ວ່າ ການໄອ ຫຼື ຈາມ ພຽງເທື່ອດຽວ ສາມາດຍິງໄວຣັດ ຈາກດັງ ແລະ ຄໍ ໄປໄດ້ໄກເຖິງ 12 ຟຸດ ໃນອາກາດເລີຍໃດ໋ ມັນຮ້າຍກາດສຳໃດ!

ຕໍ່ໄປນີ້ ແມ່ນວິທີທີ່ຈະຫຼີກລ້ຽງຈາກການເປັນຫວັດ. ຢູ່ຫ່າງຈາກຄົນທີ່ເປັນຫວັດ ຖ້າເຈົ້າພົບ ຫຼື ຈັບມືກັບຄົນທີ່ເປັນຫວັດ ໃຫ້ລ້າງມືໃຫ້ສະອາດ ບໍ່ດັ່ງນັ້ນພວກໄວຣັດຈະເດີນທາງຈາກມືໄປສູ່ດັງຂອງເຈົ້າ. ຢ່າໃຊ້ຈອກນ້ຳ ບ່ວງສ້ອມ ຫຼື ເສື້ອຜ້າຮ່ວມກັບຄົນທີ່ເປັນຫວັດ, ຕ້ອງກິນຜັກ ແລະ ໝາກໄມ້ຫຼາຍໆ ດື່ມນ້ຳໃຫ້ຫຼາຍໆ ອອກກຳລັງກາຍ ເຮັດຮ່າງກາຍໃຫ້ອົບອຸ່ນ ແລະ ແຂງແຮງຢູ່ສະເໝີ!

ຜົນງານນີ້ແມ່ນຖືກສ້າງຂື້ນໂດຍຜ່ານການສະໜັບສະໜູນຈາກ All Children Reading: A Grand Challenge for Development (ACR GCD) Founding Partners (United States Agency for International Development [USAID], World Vision, ແລະ Australian Government) ໂດຍການຮ່ວມມືກັບ Global Book Alliance. ເຊິ່ງໄດ້ກະກຽມຈັດທຳໂດຍ The Asia Foundation ແລະ ບໍ່ຈຳເປັນຕ້ອງສະທ້ອນເຖິງມູມມອງຂອງ ACR GCD Founding Partners ຫຼື Global Book Alliance. ການດັດແປງ ຫຼື ການແປຜົນງານດັ່ງກ່າວນີ້ ບໍ່ຄວນຖືເປັນການແປ ACR GCD ຢ່າງເປັນທາງການ, ແລະ ACR GCD ຈະບໍ່ຮັບຜິດຊອບຕໍ່ກັບເນື້ອໃນ ຫຼື ຂໍ້ຜິດພາດໃດໆໃນການແປນີ້.

Brought to you by

Let's Read is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Sniffles, Author/Illustrator: Sunando Chakraborty. Published by Pratham Books https://storyweaver.org.in/stories/11144-sniffles © Pratham Books. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Palina Pathong